“นเรศ” ใจปล้ำทุ่มเก็บ PORT ราคาเหนือกระดาน 19% จับตา! งานนี้มีพุ่ง?
"นเรศ งามอภิชน" ยอมจ่ายแพง! ควัก 236 ลบ. เก็บหุ้น PORT ราคาสูงกว่ากระดานซื้อขาย 19% จับตาแรงซื้อเก็งกำไรตามขาใหญ่ดันราคาหุ้นพุ่ง?
28 พ.ย. 2560

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งว่าเมื่อวันที่ 23 พ.ย.60 นายนเรศ งามอภิชน ได้มาซึ่งหลักทรัพย์บริษัท สหไทย เทอร์มินอล จำกัด (มหาชน) หรือ PORT จำนวน 7.283% ของสิทธิออกเสียงทั้งหมดของกิจการ ส่งผลมีจำนวนหลักทรัพย์ภายหลังการได้มาคิดเป็น 7.609% ของสิทธิออกเสียงทั้งหมดของกิจการ
โดยนายนเรศ งามอภิชน ได้เข้าซื้อหุ้น PORT ทั้งหมด 33.50 ล้านหุ้น ที่ราคา 7.05 บาท คิดเป็นมูลค่า 236.18 ล้านบาท ในวันที่ PORT เข้าซื้อขายวันแรก (23 พ.ย.60) ซึ่งมีราคา IPO ที่ 4.50 บาท
ทั้งนี้จากการตรวจสอบข้อมูลของ “ข่าวหุ้นธุรกิจออนไลน์” พบว่า ภายหลังจากการเข้าซื้อขายวันแรกราคาหุ้น PORT ปรับตัวลดลงอย่างต่อเนื่อง ล่าสุดปิดตลาดวันที่ 27 พ.ย.60 อยู่ที่ระดับ 5.90 บาท ดังนั้น การเข้าซื้อหุ้นที่ราคา 7.05 บาท คิดเป็นการเข้าซื้อที่ราคาสูงกว่าราคาปิดล่าสุดถึง 1.15 บาท หรือ 19.49%
ประเด็นดังกล่าวจึงเป็นที่น่าจับตาว่าภายหลังจากมีรายงานการเข้าซื้อหุ้นที่ราคาสูงกว่ากระดานซื้อขายออกมาในวันนี้ (28 พ.ย.60) จะส่งผลให้มีการเข้าซื้อหุ้น PORT เพื่อเก็งกำไรตามนักลงทุนรายใหญ่จนทำให้ราคาหุ้นปรับตัวขึ้นแรงอีกครั้งหรือไม่
อนึ่ง นายนเรศ งามอภิชน เป็นนักลงทุนรายใหญ่ ที่เคยถือหุ้นหลายบจ.ด้วยกันอาทิ บริษัท ซุปเปอร์บล๊อก จำกัด (มหาชน)  หรือ SUPER และบริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC
สำหรับโครงสร้างผู้ถือหุ้นใหญ่อันดับที่ 1-5 ของ PORT มีดังนี้
(ภาพรวมข้อมูลผู้ถือหุ้น ณ วันที่ 20/11/2560)